Attica — Athens — Tower of the Winds, E. of — 259/8 BC? — IG II² 682 w. Add. p. 664 — W. Ameling et al., Schenkungen I (1995) 34, KNr. 15 [E]
Region: Attica (IG I-III) — Attica

[----------------------] [-------]ι-αν[---]οι[-----------] [-- ε]πολιορκησεν της ε-[-----------] [--]εν οσα ην εν τει των εναντιων συμμαχια[ι θυμοχα]ρη[ς] δε ο υος ο τουτου πατηρ δε φαιδρου χει[ροτονη]θεις στρατηγος υπο του δημου επι το ναυτικ[ον επλε]υσεν επι των νεων ας ο δημος [-------------------] συνεπεμπεν εις την ασιαν και συνδιεπολεμησ[εν τ]ον πολεμον τον εν κυπρωι και ελαβεν αγνωνα τον 0[ηιο]ν και τας ναυς τας μετ αυτου και επι πραξιβουλου αρχον[τ]ος γλαυκετου καθειληφοτος κυθνον και καταγαγοντος εντευθεν τα πλοια την τε πολιν ελαβεν και αυτον γλαυκετην και τα πλοια τα μετ αυτου και παρεσκευασεν ασφαλειαν τοις πλεουσι την θαλατταν κασσανδρου δε πολιορκουντος ωρεον αποσταλεις στρατηγος επι των νεων των της πολεως τους πολιτας τους πλεοντας εν ταις ναυσιν παρειτησατο ωστε των συμμαχων μονους αθηναιους αλειτουργητους ειναι των εργων των προς την πολιορκιαν και αυτος δε φαιδρος την αυτην αιρεσιν εχων τοις προγονοις διατετελεκεν εαυτον αξιον παρασκευαζων της προς τον δημον ευνοιας και επι νικιου μεν αρχοντος στρατηγος υπο του δημου χειροτονηθεις επι την παρασκευην δις παντων ωμ προσηκεν επεμεληθη καλως και φιλοτιμως και επι την χωραν χειροτονηθεις πλεονακις και επι τους ξενους γενομενος τρις την πασαν εποησατο σπουδην οπως αν οι στρατιωται ως αριστα κατασκευασμενοι παρεχωνται τας χρειας τωι δημωι πρεσβευσας δε προς τον βασιλεα τον πρεσβυτερον πτολεμαιον εκομισεν τωι δημωι σιτον και χρηματα χειροτονηθεις δε υπο του δημου επι τα οπλα στρατηγος τον ενιαυτον τον επι κιμωνος αρχοντος διετελεσεν αγωνιζομενος υπερ της κοινης σωτηριας και περισταντων τει πολει καιρων δυσκολων διεφυλαξεν την ειρηνην τηι χωραι αποφαινομενος αει τα κρατιστα και τον σιτον εκ της χωρας και τους αλλους καρπους αιτιος εγενετο εισκομισθηναι συμβουλευσας τωι δημωι συντελεσαι [----------------] [---] και την πολιν ελευθεραν και δημοκρατουμενην αυτονομον παρεδωκεν και τους νομους κυριους τοις μεθ εαυτον [-----------------] [------] διετελεσε και λεγων και πραττων αγαθον ο τι ηδυνατο υπερ του δημου [---------] [-----------------------] [------] χειροτονηθεις επι τα οπλα πρωτος υπο του δημου στρατηγος τον ενιαυτον τον επι ξενοφωντος αρχοντος διετελεσε παντα πραττων ακολουθως τοις τε νομοις και τοις της βουλης και του δημου ψηφισμασιν [----] [-----------------------] [-----------------------] [-----------------------] [-----------------------] [-----------------------] και αγωνοθετης χειροτονηθεις υπο του δημου επι νικιου αρχοντος επεμεληθη των τε θυσιων οπως αν συντελεσ[θωσ]ι πασαι κατα τα πατρια και οι αγωνες ως καλλιστοι [γεν]ωνται και αξιοι της του δημου φιλοτιμιας και υστ[ερον] του υου θυμοχαρου αγωνοθετου χειροτονηθεντος [εις το]ν ενιαυτον τον επ ευβουλου αρχοντος συνεπεμεληθη και τουτων παντων φανεραν αποδεικνυμενος εμ πασιν ην εχει προς τον δημον ευνοιαν και τας αλλας δε πασας λειτουργιας λελειτουργηκεν φιλοτιμως και οσαι επιδοσεις γεγονασιν εν τωι δημωι πασων μετεσχηκεν και επι πασιν τουτοις εστεφανωται υπο τε της βουλης και του δημου οπως αν ουν φαινηται και ο δημος τιμων τους αγαθους ανδρας και αξιους μνημης αγαθει τυχει δεδοχθαι τει βουλει τους προεδρους οιτινες αν λαχωσιν προεδρευειν εν τωι δημωι οταν αι ημεραι αι εκ του νομου εξηκωσιν χρηματισαι περι τουτων γνωμην δε ξυμβαλλεσθαι της βουλης εις τον δημον οτι δοκει τει βουλει επαινεσαι φαιδρον θυμοχαρου σφηττιον και στεφανωσαι αυτον χρυσωι στεφανωι κατα τον νομον αρετης ενεκα και ευνοιας ην εχων διατελει περι τον δημον τον αθηναιων και αναγορευσαι τον στεφανον διονυσιων των μεγαλων τραγωιδων τωι αγωνι τωι καινωι και παναθηναιων των μεγαλων τωι γυμνικωι αγωνι της δε ποησεως του στεφανου και της αναγορευσεως επιμεληθηναι τον επι τει διοικησει. στησαι δε αυτου τον δημον και εικονα χαλκην εν αγοραι και ειναι αυτωι σιτησιν εμ πρυτανειωι και εκγονων τωι πρεσβυτατωι αει και προεδριαν εμ πασι τοις αγωσιν οις η πολις τιθησιν χειροτονησαι δε τον δημον ηδη τρεις ανδρας εξ αθηναιων οιτινες επιμελησονται της τε ποησεως της εικονος και της αναθεσεως αναγραψαι δε τοδε το ψηφισμα τον γραμματεα τον κατα πρυτανειαν εν σ[τ]ηλει λιθινει και στησαι παρα την εικονα εις δε την αναγραφην της στηλης μερισαι τον επι τει διοικησει το γενομενον αναλωμα. λυανδρος λυσιαδου αναφλυστιος ειπεν αγα[θ]ει τυχει δεδοχθαι τωι δημωι τα μεν αλλα [πα]ντα πραττειν περι της δωρεας ης ειτηκεν φαιδρος κατα το προτερον ψηφισμα ο λυανδρος ειπεν τους δε θεσμοθετας εισαγαγειν αυτωι την δοκιμασιαν της δωρεας εις το δικαστηριον κατα τον νομον. επι την αναθεσιν της εικονος οιδε κεχειροτονηνται θυμοχαρης σφηττιος μενων αχαρνευς στρατων σφηττιος. η βουλη ο δημος.